Viborger Samler, 1843-10-26
Nyeste Postefterretninger. Storbritannien og Jrland. London, den 17de Octbr. Arrestdecreter ere senere udstedte imod de omtalte Redacteurer, de catholske Præster Tyrrell og Tierney, samt imod Ray, Secretair ved Repeal-Associationen. Efter den meest skaanende Behandling for Queens Bench løslodes de Anklagede imod Caution. Man taler omArrestdecreter imod Lord French og Biskopperne Higgins- og Hale. Den i Dublin concentrerede Troppemagt forøges; endog Garderne skulle holde sig marschfærdige Tvivlsomt er det, om O'Connell og Consorter fremstille sig for de første Assiser, der aabnes den 2den Novbr. da, efter Nogles Formening, 21 Dage maae falde imellem Jndstævningen og Anklagen. At de torystiske Journaler ere tilfredse med Ministeriets Jndskriden, og at de liberale Journaler derimod fordømme Regjeringsforholdsregler. imod Jrland, er begribeligt. Dog er det kun Journalen the Times, der ikke undseer sig ved et Udbrud som dette: "Ministrene have givet Jld, nu kommer det an paa at foretage et Angreb med Bayonnetten, saalænge Fienden endnu er bedøvet af det uventede Skrald!" – Er det maaskee i Orangemændenes Arme, at Ministrene skulle kaste sig? – Ogsaa Morn. Post opfordrer Ministeriet, til Strenghed. Et langt mildere Sprog føre derimod de egentlige ministerielle Journaler the Morn. Herald og the Standard, der formene, at Regjeringens Beslutning at optræde med Kraft allerede har givet RepealDødshugget." For denne Formening skulde da tale: de fredelige Efterretninger fra Jrland, og O'Connells forandrede Forhold fra det Øieblik af, da Forbudet udstededes imod Afholdelsen af Mødet i Clontarf. - At O'Connell skulde blive frifunden, antager Morn. Her, at være næsten er Umulighed; at O'Connell vil og maa frifindes, formener derimod Morn. Chron, og næsten alle liberale og uafhængige Journaler. Uden at paadrage sig Skinnet af den groveste Partiskhed, kan Sir Rob. Peel ikke bringe Processen imod O'Connell for Assiserne i det nordlige England (hvilket Loven maaskee kunde tillade Ministeren), og i Dublin, hvor hele Municipalitetet og de to Trediedele af Jndvaanerne ere Repealers, vil han neppe finde en Jury, der fælder en anden end en frifindende Dom: det Samme vilde være Tilfældet, naar Sagen skulde blive forhandlet for Assiserne i den sydlige og vestlige Deel af Jrland. Peel er en engelsk Statsmand, ingen fanatisk Orangemand. Fremdeles gjør den ministerielle MornHerald opmærksom paa, at Generalfiscalen kun paaberaaber sig imod Repealers den sædvanlige Lov i sammes simpleste, ældste og meest forfatningsmæssige Form, nemlig: the common law. Repealers ville, efter denne Journal, selv indsee, at det er Fred, ikke Hevn, som Regjeringen attraaer. Og Standard aabner ligesom en Bagdør for O'Connell og hans Staldbrøde ved følgende Erklæring: "Vi ønske af Hjertet, at O'Connell og hans 8 Staldbrødre, lykkelig maatte være slupne fra den Fare, hvormed Proceduren truer dem, forudsat at de vilde begive sig til et andet Land, hvor de ikke længere vare istand til at forstyrre Roligheden i det forenede Kongerige, thi vi vide, at disse Herrers Bortfjernelse vilde ligesaa virksomt bidrage til at udslukke den allerede mat og svagt brændende Repealfakkel, som den haardeste Straf, hvormed de kunde hjemsøges.